Diari Oficial de la Generalitat Valenciana


Sumari del DOGV 6226, del 15-03-2010 (2010/2486)

RESOLUCIÓ de 10 de desembre de 2009, de la Direcció General d'Energia, per la qual es declara la mancança d'objecte de la sol·licitud de declaració d'utilitat pública sol·licitada per Red Eléctrica de España, SA, de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, i s'arxiven les actuacions. Expedient: ATASCT/2009/310/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6226

Data del DOGV
:   15-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2486


Data del document
:   10-12-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 10 de desembre de 2009, de la Direcció General d'Energia, per la qual es declara la mancança d'objecte de la sol·licitud de declaració d'utilitat pública sol·licitada per Red Eléctrica de España, SA, de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, i s'arxiven les actuacions. Expedient: ATASCT/2009/310/03. [2010/2486]  
Vist l'escrit de 4 de juliol de 2009 presentat per Red Eléctrica de España, SA, davant del Servici Territorial d'Energia d'Alacant, per mitjà del qual sol·licita la declaració d'utilitat pública de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, a la qual s'adjunta un document tècnic firmat per un tècnic competent i visat pel col·legi oficial corresponent amb data 2 de setembre de 2009.  
Vist que la sol·licitud va ser exposada a informació pública de conformitat amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriuen la Llei 54/1997, de 27 de novembre, del Sector Elèctric, modificada per la Llei 17/2007, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i s'ha publicat en el Butlletí Oficial de la Província d'Alacant, de 24 de setembre de 2009, en el Diari Oficial de la Comunitat Valenciana, de 28 de setembre de 2009, i en el periòdic Informació de 2 d'octubre de 2009, així com en el tauler d'anuncis de l'Ajuntament de Novelda.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que, de conformitat amb la sol·licitud efectuada i segons el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, s'ha remés a l'ajuntament afectat per la instal·lació, així com a la resta de les administracions públiques, organismes i, si és el cas, empreses de servicis públics o d'interés general afectats separata del projecte presentat, en què se sol·licita un informe que done conformitat o s'opose a l'autorització sol·licitada.  
Els informes remesos i que consten en l'expedient es van traslladar a l'empresa peticionària, i van ser degudament contestats per esta.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.   
A este efecte, amb data 19 de novembre de 2009, consta un informe en què es manifesta el següent: «en relació amb el seu escrit referent a la petició efectuada en el Servici Territorial d'Alacant referent a la declaració d'utilitat pública de l'ampliació de la instal·lació de la subestació a 220 kV de Novelda (Alacant), es comunica que, amb data 9 d'abril de 2008, la Direcció General de Política Energètica i Mines va atorgar a Red Eléctrica de España autorització administrativa i la declaració d'utilitat pública de l'ampliació del sistema de 220 kV de la subestació citada.  
Ara bé, si el que ara es pretén és una nova ampliació del parc de 220 kV de titularitat de REE, atés que es tracta d'una instal·lació de transport secundari de titularitat del Gestor de la Xarxa de Transport, s'emet informe favorable que eixe centre directiu resolga la petició de REE»  
Vist que consten com a antecedents de l'expedient esmentat els següents:  
- Resolució de 9 d'abril de 2008, de la Direcció General de Política Energètica i Mines del Ministeri d'Indústria, Turisme i Comerç, per la qual s'autoritza a l'empresa peticionària l'ampliació de la subestació de Novelda, a la província d'Alacant, i es declara la seua utilitat pública.   
- Resolució de 17 de juliol de 2008, de la Direcció General d'Energia, per la qual s'aprova a Red Eléctrica de España, SA, el projecte tècnic d'execució firmat per tècnic competent i visat pel col·legi oficial corresponent, amb data 28 de març de 2008, de la subestació transformadora de 220/20 kV denominada ST Novelda, al terme municipal de Novelda, província d'Alacant, en la part corresponent a la xarxa de transport elèctrica.  
- Resolució de 8 de juliol de 2009, de la Direcció General d'Energia, per la qual es concedix una pròrroga en la vigència de la Resolució de 17 de juliol de 2008 dictada per la Direcció General, per la qual s'aprova a Red Eléctrica de España, SA, el projecte tècnic d'execució de la subestació transformadora de 220/20 kV denominada ST Novelda, al terme municipal de Novelda, província d'Alacant.  
Vist que, com anteriorment s'ha indicat, la utilitat pública de l'ampliació de la ST Novelda va ser ja declarada mitjançant una resolució de la Direcció General de Política Energètica i Mines del Ministeri d'Indústria, Turisme i Comerç, de 9 d'abril de 2008, i hi consta que la dita declaració d'utilitat pública es realitzava als efectes previstos en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre.  
Vist que l'ampliació de la ST Novelda respecte de la qual Red Eléctrica de España, SA, ha sol·licitat la declaració, en concret, d'utilitat pública és la mateixa per a la que ja va ser atorgada tal declaració d'utilitat pública per la Direcció General de Política Energètica i Mines del Ministeri d'Indústria, Turisme i Comerç en data 9 d'abril de 2008, abans citada.  
Atés que l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, establix que l'administració està obligada a dictar una resolució expressa en tots els procediments i a notificar-la siga quina siga la seua forma d'iniciació, i disposa igualment que en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas.  
Atés que l'article 89 de la Llei 30/1992, abans citada, disposa que en els procediments tramitats a sol·licitud de l'interessat, la resolució serà congruent amb les peticions formulades per este, sense que en cap cas puga agreujar la seua situació inicial i sense perjuí de la potestat de l'administració d'incoar d'ofici un nou procediment si és procedent.  
Atés que durant la tramitació de l'expedient instruït a fi de resoldre la petició formulada per Red Eléctrica de España, SA, en data 4 de juliol de 2009, relativa a la sol·licitud de declaració d'utilitat pública de l'ampliació de la ST Novelda, ha quedat de manifest que tal sol·licitud manca en realitat d'objecte, perquè els efectes que tal declaració d'utilitat pública comporta estan ja en el patrimoni del sol·licitant, ja que esta havia sigut prèviament declarada per mitjà de la Resolució de la Direcció General de Política Energètica i Mines del Ministeri d'Indústria, Turisme i Comerç, de 9 d'abril de 2008, anteriorment indicada, per la qual cosa la declaració d'absència d'objecte de la sol·licitud formulada, de cap manera agreuja la situació inicial del peticionari, perquè este ja disposa de la declaració d'utilitat pública interessada.  
Atés acreditat, de la documentació que hi ha en l'expedient, l'abast dels preceptes del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 18 del Reglament Orgànic i Funcional de la Conselleria d'Infraestructures i Transport, aprovat per Decret 117/2007, de 27 de juliol, del Consell de la Generalitat,  
Esta Direcció General d'Energia resol:  
Únic  
Declarar la mancança d'objecte de la petició de declaració d'utilitat pública sol·licitada per Red Eléctrica de España, SA, de l'ampliació de la subestació transformadora de 220/20 kV denominada ST Novelda, al terme municipal de Novelda, província d'Alacant, atés que la declaració d'utilitat pública sol·licitada ja ha sigut prèviament atorgada per la Direcció General de Política Energètica i Mines del Ministeri d'Indústria, Turisme i Comerç, mitjançant una Resolució de 9 d'abril de 2008, i s'arxiven les actuacions.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 de desembre de 2009.- El director general d'Energia: Antonio Cejalvo Lapeña.